മുരളി സിത്താര

മലയാളത്തിലെ ഒരു സംഗീതസംവിധായകനായിരുന്നു മുരളി സിത്താര. ആകാശവാണിയിൽ ആയിരത്തിലധികം ഗാനങ്ങൾക്ക് സംഗീതം നൽകിയിട്ടുണ്ട്. ദീർഘകാലം ആകാശവാണിയിലെ സീനിയർ മ്യൂസിക് കംപോസറായിരുന്നു. നിരവധി മലയാള ചലച്ചിത്രഗാനങ്ങൾക്ക് സംഗീതസംവിധാനം നിർവ്വഹിച്ച അദ്ദേഹത്തിന്റെ ആദ്യ സിനിമാഗാനം 1987-ൽ തീക്കാറ്റ് എന്ന ചിത്രത്തിലെ 'ഒരുകോടി സ്വപ്നങ്ങളാൽ' എന്നതാണ്. 2021 ജൂലൈ 11 -ന് തിരുവനന്തപുരത്ത് വട്ടിയൂർക്കാവിനടുത്തുള്ള തോപ്പുമുക്കിലെ വീട്ടിൽ അദ്ദേഹത്തെ തൂങ്ങി മരിച്ച നിലയിൽ കണ്ടെത്തി. 

ജീവിതരേഖ
പ്രശസ്ത മൃദംഗവിദ്വാനായിരുന്ന ചെങ്ങന്നൂർ വേലപ്പനാശാന്റെ മകനാണ് മുരളി. ആദ്യ കാലത്ത് കെ.ജെ. യേശുദാസിന്റെ തരംഗിണി സ്റ്റുഡിയോയുടെ കീഴിലുള്ള 'തരംഗനിസരി' സംഗീതസ്‌കൂളിൽ കർണാടകസംഗീതവും വെസ്റ്റേൺ വയലിനും പഠിക്കുവാനായി ചേർന്നു. ഗാനമേളകളിലൂടെ ശ്രദ്ധേയനായ അദ്ദേഹം സിതാര ഓർക്കസ്ട്രയിൽ പ്രവർത്തിച്ചതിനുശേഷം മുരളി സിതാര എന്ന പേര് സ്വീകരിച്ചു. ശോഭനകുമാരിയാണ് ഭാര്യ. മക്കൾ മിഥുൻ മുരളിയും വിപിനുമാണ്.  മിഥുൻ മുരളി ഒരു കീബോർഡ് വിദഗ്ധനാണ്. 1991ൽ ആകാശവാണി തിരുവനന്തപുരം നിലയത്തിൽ ചേർന്നതോടെ സിനിമയുമായുള്ള ബന്ധം മുറിഞ്ഞു. 24 വർഷക്കാലത്തോളം ആകാശവാണിയിൽ കമ്പോസറായി പ്രവർത്തിച്ചു.

ശ്രദ്ധേയമായ ഗാനങ്ങൾ
ഓലപ്പീലിയിൽ ഊഞ്ഞാലാടും, ഇല്ലിക്കാട്ടിലെ ചില്ലിമുളംകൂട്ടിൽ, ശാരദേന്ദു പൂചൊരിഞ്ഞ, സൗരയൂഥത്തിലെ സൗവർണ്ണഭൂമിയിൽ, അമ്പിളിപ്പൂവേ നീയുറങ്ങൂ തുടങ്ങിയവ ശ്രദ്ധേയമായ ചില  ലളിതഗാനങ്ങൾ ആണ്. 1990 കളിൽ നിരവധി ഹിറ്റ്  ഗാനങ്ങൾക്ക് അദ്ദേഹം സംഗീതം നൽകിയിട്ടുണ്ട്. ഓൾ ഇന്ത്യ റേഡിയോയിലെ മുതിർന്ന സംഗീതസംവിധായകനായിരുന്ന അദ്ദേഹം ലളിതഗാനം, ഉദയഗീതം പോലെയുള്ള റേഡിയോ പരിപാടികൾക്കും സംഗീതം നൽകിയിട്ടുണ്ട്. ഒ.എൻ.വി. കുറുപ്പ് (എഴുതിരികത്തും നാളങ്ങളിൽ), കെ. ജയകുമാർ (കളഭമഴയിൽ ഉയിരുമുടലും), വയലാർ ശരത്ചന്ദ്രൻ (അംഗനേ ഉദയാംഗനേ) എന്നിവരുടെ രചനകൾക്കും അദ്ദേഹം സംഗീതം നൽകി. അദ്ദേഹത്തിന്റെ ഭൂരിപക്ഷം ഗാനങ്ങളും യേശുദാസാണ് ആലപിച്ചത്.

ചലച്ചിത്രഗാനങ്ങൾ
മുരളി സിത്താര സംഗീതം നൽകിയ ഗാനങ്ങൾ  
ഗാനംസിനിമവർഷംഒരുകോടി സ്വപ്നങ്ങളാൽതീക്കാറ്റ് 1987ഏത് സങ്കൽപ്പംതീക്കാറ്റ്1987കുണുങ്ങിക്കുണുങ്ങിമാൻമിഴിയാൽ1990ഇല്ലിക്കാട്ടിലെ ചില്ലിമുളം കൂട്ടിൽ           മാൻമിഴിയാൽ1990പിരിയുന്നിതാ വേർപിരിയുന്നിതാവംശാന്തരം1990സൗരയൂഥത്തിലെ സൗവർണഭൂമിയിൽവംശാന്തരം1990ഓലപ്പീലിയിലൂഞ്ഞാലാടും വംശാന്തരം1990തൂമഞ്ഞിൻ...മുത്തോലക്കൊട്ടാരം2001ശരദേന്ദു പൂഞ്ചൊരിഞ്ഞ...മുത്തോലക്കൊട്ടാരം2001നാടുണരുന്നുമുത്തോലക്കൊട്ടാരം2001മഴമേഘജാലങ്ങളാലേ...മുത്തോലക്കൊട്ടാരം2001അമ്പിളിപ്പൂവേ നീയുറങ്ങൂ..കൂടിയാട്ടം1985മാലിനി മന്ദാകിനി...കൂടിയാട്ടം1985അമ്മേ അമ്മേ...ശുഭസന്ദേശം2001ദൂരെ ദൂരെ വാനിൽ...കൂടിയാട്ടം2001

അവലംബം

വർഗ്ഗം:സംഗീതജ്ഞർ
വർഗ്ഗം:ചലച്ചിത്ര സംഗീതം